**Pakuotės lapelis: informacija vartotojui**

**Zeel T tabletės**

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu Jūsų savijauta per 7 dienas nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Zeel Ttabletės ir kam jos vartojamos

2. Kas žinotina prieš vartojant Zeel Ttablečių

3. Kaip vartoti Zeel Ttabletes

4. Galimas šalutinis poveikis

5. Kaip laikyti Zeel Ttabletes

6. Pakuotės turinys ir kita informacija

## 1. Kas yra Zeel T tabletės ir kam jis vartojamas

Zeel Ttabletės yra homeopatinis vaistinis preparatas. Jo vartojama, jei reikia lengvinti sąnarių ligų, ypač susijusių su skausmu, patinimu ar sąnarių nejudrumu, simptomus.

Indikacijos pagrįstos tik homeopatijos principais.

## 2. Kas žinotina prieš vartojant Zeel T tablečių

**Zeel T tablečių vartoti negalima**

Jeigu yra alergija nuodingajam žagreniui, arnikai, bet kuriai kitai veikliajai arba bet kuriai pagalbinei šio vaisto medžiagai (jos išvardytos 6 skyriuje).

Sergant arba sirgus kepenų liga arba kartu vartojant hepatotoksinių medžiagų, preparato galima vartoti tik pasikonsultavus su gydytoju.

#### **Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Zeel T.

#### **Vaikams ir paaugliams**

Zeel T saugumas ir veiksmingumas jaunesniems kaip 12 metų vaikams neištirti, todėl vaisto tokio amžiaus vaikams vartoti nerekomenduojama.

**Kiti vaistai ir Zeel T tabletės**

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

### Nėštumas ir žindymo laikotarpis

Dėl sudedamosios dalies sangvinarijos (*Sanguinaria*) nevartoti nėštumo ir žindymo laikotarpiu.

### Vairavimas ir mechanizmų valdymas

Zeel T tabletės gebėjimo vairuoti ir valdyti mechanizmus neveikia.

### Zeel T tablečių sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Gydant vaistais, kuriuose yra sangvinarijų *(Sanguinaria)* alkaloidų, pavieniais atvejais pastebėtas padidėjęs kepenų fermentų (transaminazių) kiekis kraujyje ir bilirubino kiekis kraujo serume, pasireiškė vaistų sukelta gelta (nuo vaistų poveikio priklausomas toksinis hepatitas). Tokie pokyčiai sumažėjo ar išnyko nutraukus vaisto vartojimą.

Vaisto vartojant ilgiau nei 4 savaites, reikia sekti kepenų funkcijos rodmenis.

## 3. Kaip vartoti Zeel T tabletes

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms, 12 metų ir vyresniems paaugliams: paprastai reikia vartoti po 1 tabletę

3–5 kartus per dieną (laikyti burnoje, kol ištirps).

### Ką daryti pavartojus per didelę Zeel T tablečių dozę?

Pranešimų apie perdozavimą negauta.

### Pamiršus pavartoti Zeel T tablečių

Negalima vartoti dvigubos dozės norint kompensuoti praleistą dozę.

**Nustojus vartoti Zeel T tablečių**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retais atvejais, net ir po kelių dienų vartojimo, gali atsirasti virškinimo trakto sutrikimų ar odos reakcijų.

Pavieniais atvejais gali atsirasti padidėjusio jautrumo reakcijų žmonėms, kurių yra padidėjęs jautrumas astrinių (graižažiedžių) šeimos augalams, pvz., arnikai.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20 131, el. paštu [NepageidaujamaR@vvkt.lt](mailto:NepageidaujamaR@vvkt.lt), taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Zeel T tabletes

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

## 6. Pakuotės turinys ir kita informacija

**Zeel T tablečių sudėtis**

- 1 tabletėje yra veikliųjų medžiagų: Cartilago suis D4 0,3 mg, Funiculus umbilicalis suis D4 0,3 mg,

Embryo suis D4 0,3 mg, Placenta suis D4 0,3 mg, Rhus toxicodendron D2 0,54 mg, Arnica montana D1 0,6 mg, Solanum dulcamara D2 0,15 mg, Symphytum officinale D8 0,15 mg, Sanguinaria canadensis D3 0,45 mg, Sulfur D6 0,54 mg, Nadidum D6 0,03 mg, Coenzym A D6 0,03 mg, Acidum alpha-liponicum D6 0,03 mg, Natrium diethyloxalaceticum D6 0,03 mg, Acidum silicicum D6 3,0 mg.

- Pagalbinės medžiagos: laktozė monohidratas, magnio stearatas.

**Zeel T tablečių išvaizda ir kiekis pakuotėje**

Zeel Ttabletės yra nuo baltos iki gelsvai baltos spalvos, apvalios, plokščios, su nusklembtomis

briaunomis.

Pakuotėje yra 50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 485

El. paštas [info@heel.de](mailto:info@heel.de)

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”  Partizanų g. 198-5  LT-50324 Kaunas  Tel., faksas +370 37 452 559  El. paštas info@heel.lt |

Šis pakuotės lapelis paskutinį kartą peržiūrėtas 2015-12-31

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).